સ્ટેન્ડ અપ કોમેડીના ફીલ્ડમાં કપિલ શર્મા અને કૃષ્ણા અભિષેક વચ્ચે જોરદાર કમ્પિટિશન ચાલતી હતી. ગયા વર્ષે કૃષ્ણા અભિષેકનો શો ‘કોમેડી કંપની' લગભગ ‘ધ કપિલ શર્મા શો'ને રિપ્લેસ કરવાનો હતો, પરંતુ આખરે થોડા સમય સુધી બંને શોઝને બેક ટુ બેક ચલાવવામાં આવ્યા હતા. ફિલ્મમેકર વિનોદ તિવારી અત્યારે આગામી ફિલ્મ ‘તેરી ભાભી હૈ પગલે'માં કૃષ્ણા અભિષેકને ડિરેક્ટ કરી રહ્યા છે. તેમણે જણાવ્યું હતું કે, કપિલ શર્માની બાયોપિકમાં તેનો રોલ પ્લે કરવા માટે કૃષ્ણા પર્ફેક્ટ રહેશે. વિનોદ તિવારીએ કહ્યું હતું કે, ‘કપિલજી તેમનો પોતાનો રોલ પ્લે કરવા માટે સંમત હોય તો મને તેમની સાથે કામ કરવું ગમશે, બાકી તો હું ફીલ કરું છું કે, કૃષ્ણા અભિષેક આ રોલ માટે પર્ફેક્ટ રહેશે. કેમ કે, તેઓ બંને તેમની કોમિક ટાઇમિંગ માટે જાણીતા છે. કૃષ્ણા કપિલજીના કૅરૅક્ટરને ન્યાય આપશે.